turjo4nis/wikipedia-bn-dump-20250701 huggingface dataset:
মনাকষা ইউনিয়ন

মনাকষা রাজশাহী বিভাগের চাঁপাইনবাবগঞ্জ জেলার শিবগঞ্জ উপজেলার একটি ইউনিয়ন। শিবগঞ্জ পৌরসভা থেকে ৭ কিলোমিটার উত্তর পশ্চিমে মনাকষা ইউনিয়ন পরিষদ অবস্থিত।

অবস্থান 
মনাকষা ইউনিয়ন চাঁপাইনবাবগঞ্জ জেলা, শিবগঞ্জ উপজেলা এর ৭ কিলোমিটার উত্তরে অবস্থিত। এ ইউনিয়নের উত্তরে বিনোদপুর, দক্ষিণে দূর্লভপুর ইউনিয়ন, পূর্বে শ্যামপুর ইউনিয়ন, পশ্চিমে ভারতের পশ্চিম বঙ্গ।

যোগাযোগ ব্যবস্থা 
সড়ক পথ- চাঁপাইনবাবগঞ্জ জেলা সদর হইতে সম্পূর্ণ পাকা সড়ক পথে ১৯ কি.মি. চলার পর শিবগঞ্জ উপজেলা পরিষদ তারপর আবার সড়ক পথে ৭ কি.মি. চলার পর অত্র মনাকষা ইউনিয়নে আসা যায়।
নদী পথ- মহানন্দা ও পাগলা নদী পথে অত্র ইউনিয়নে আসা যায়।

ইতিহাস 
ইউনিয়ন পরিষদের জন্ম হয়েছিল ব্রিটিশ আমলে  চৌকিদারি পঞ্চায়েত নামে। পরবর্তীতে তৎকালিন ব্রিটিশ শাসক লর্ড রিপন স্থানীয় স্বায়ত্বশাসন আইন চালুর মাধ্যমে এর নামকরণ করেন ইউনিয়ন কমিটি। ১৯১৯ সালে এর নাম পরিবর্তন করে ইউনিয়ন বোর্ড করা হয়। পাকিস্তান আমলে এর নাম হয় ইউনিয়ন কাউন্সিল। পরবর্তীতে এর নামকরণ করা হয় ইউনিয়ন পরিষদ। মনাকষা ইউনিয়ন পরিষদ ১৯৩৬ সালে প্রতিষ্ঠিত হয়। বর্তমানে মনাকষা ইউনিয়নের বয়স ৮০ বছর প্রায়। কালের পরিক্রমায় এই ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তার নিজস্ব স্বকীয়তা আজ ও সমুজ্জ্বল।

জনসংখ্যা

শিক্ষা
২০০১ সালের শিক্ষা জরীপ অনুযায়ী এখানকার শিক্ষার হার ৬০%। এখানে রয়েছেঃ
 প্রাথমিক বিদ্যালয় - ২৫টি,
 কলেজ - ৫টি,
 মাধ্যমিক বিদ্যালয় - ৩টি
 মাদ্রাসা - ৩টি।
 অন্যান্য - ২টি

শিক্ষা প্রতিষ্ঠানসমূহ
 আদিনা ফজলুল হক সরকারি কলেজ

উল্লেখযোগ্য ব্যক্তি 
 মুর্তজা রেজা চৌধুরী, উপমহাদেশের প্রখ্যাত রাজনীতিক ও সাবেক অর্থমন্ত্রী (তৎকালীন পাকিস্তান সরকার)
 মাইনুর রেজা চৌধুরী, সাবেক প্রধান বিচারপতি
 কাইয়ুম রেজা চৌধুরী, ইউনিভার্সিটি অব এশিয়া প্যাসিফিক(ইউএপি) ট্রাস্ট বোর্ডের চেয়ারম্যান ,রাজনীতিবিদ , শিক্ষাবিদ

ডাকঘর  
মনাকষা-৬৩৪২। মনাকষা ডাকঘর চাঁপাইনবাবগঞ্জ জেলার শিবগঞ্জ উপজেলার মনাকষা ইউনিয়নের ডাকঘর। শিবগঞ্জ পৌরসভা থেকে ৯ কিলোমিটার উত্তর পশ্চিমে মনাকষা ডাকঘর অবস্থিত।

আরও দেখুন 
 শিবগঞ্জ উপজেলা
 চাঁপাইনবাবগঞ্জ জেলা
 রাজশাহী বিভাগ

তথ্যসূত্র

বহিঃসংযোগ 

শিবগঞ্জ (চাঁপাইনবাবগঞ্জ) উপজেলার ইউনিয়ন
মুস্তফা লুৎফুল্লাহ

মুস্তফা লুৎফুল্লাহ (জন্মঃ ১৫ ডিসেম্বর ১৯৬১) একজন বাংলাদেশী রাজনীতিবিদ ও সাবেক সংসদ সদস্য। তিনি বাংলাদেশ ওয়ার্কাস পার্টির সদস্য। তিনি ২০১৪ এবং ২০১৯ সালে তার নির্বাচনী এলাকা সাতক্ষীরা-১ থেকে সাংসদ নির্বাচিত হন।

প্রাথমিক জীবন 
মুস্তফা লুৎফুল্লাহ ১৯৬১ সালের ১৫ ডিসেম্বর জন্মগ্রহণ করেন। মুস্তফা লুৎফুল্লাহ এল.এল.বি ডিগ্রীপ্রাপ্ত ব্যক্তি।

কর্মজীবন 
পেশাগত জীবনে মুস্তফা লুৎফুল্লাহ একজন আইনজীবী।

রাজনৈতিক জীবন 
মুস্তফা লুৎফুল্লাহ বাংলাদেশ ওয়ার্কার্স পার্টির রাজনৈতিক আদর্শে বিশ্বাস করেন। তিনি ওয়ার্কার্স পার্টির পলিট ব্যুরোর একজন সদস্য। দলের মনোনয়ন নিয়ে ২০১৪ সালে বাংলাদেশ জাতীয় সংসদ নির্বাচনে অংশগ্রহণ করেন এবং সাংসদ নির্বাচিত হন।

১০ম জাতীয় সংসদ নির্বাচন 
২০১৪ সালের ৫ জানুয়ারি বাংলাদেশে ১০ম জাতীয় সংসদ নির্বাচন অনুষ্ঠিত হয়। এটি সাতক্ষীরা জেলায় অবস্থিত জাতীয় সংসদের ১০৫নং আসন। আসনটি সাতক্ষীরা জেলার তালা ও কলারোয়া উপজেলা নিয়ে গঠিত। উক্ত নির্বাচনে মুস্তফা লুৎফুল্লাহর নিকটতম প্রতিদ্বন্দী ছিলেন স্বতন্ত্র প্রার্থী সরদার মুজিব। নির্বাচনে মোট ভোট পড়েছিলো ১১৫৮১৩টি। এর মধ্যে ৯২,২০০ ভোট পেয়ে মুস্তফা লুৎফুল্লাহ সাংসদ নির্বাচিত হন, যা মোট ভোটের ৭৯.৬% ছিলো। স্বতন্ত্র প্রার্থী সরদার মুজিব পেয়েছিলেন ২৩,৬১৩ ভোট।

পরিবার 
মুস্তফা লুৎফুল্লাহর স্ত্রীর নাম নাসরীন খান লিপি। এই দম্পতির এক ছেলে ও এক মেয়ে আছে। সে খুলনা পলিটেকনিক ইনস্টিটিউট থেকে ইলেক্ট্রিক্যাল ইঞ্জিনিয়ারিং এ ডিপ্লোমা ইঞ্জিনিয়ারিং পাশ করে ঢাকার ড্যাফোডিল বিশ্ববিদ্যালয়ে বিএসসি করছিলো। মুস্তফা লুৎফুল্লাহর মেয়ের নাম অদিতি আদৃতা সৃষ্টি।

তথ্যসূত্র 

১৯৬১-এ জন্ম
বাংলাদেশী সাম্যবাদী
বাংলাদেশী আইনজীবী
জীবিত ব্যক্তি
বাংলাদেশের ওয়ার্কার্স পার্টির রাজনীতিবিদ
দশম জাতীয় সংসদ সদস্য
একাদশ জাতীয় সংসদ সদস্য
২০শ শতাব্দীর বাংলাদেশী আইনজীবী
সাতক্ষীরা জেলার রাজনীতিবিদ
২১শ শতাব্দীর বাংলাদেশী আইনজীবী
২০শ শতাব্দীর বাংলাদেশী রাজনীতিবিদ
শেখ হাফিজুর রহমান

শেখ হাফিজুর রহমান (জন্ম ৩১ মার্চ ১৯৫২) একজন বাংলাদেশী রাজনীতিবিদ ও সাবেক সংসদ সদস্য। তিনি দশম জাতীয় সংসদের সদস্য হিসেবে দায়িত্ব পালন করেন। তার নির্বাচনী এলাকা নড়াইল-২। তিনি বাংলাদেশের ওয়ার্কার্স পার্টির সদস্য।

প্রারম্ভিক জীবন 
হাফিজুর রহমান ১৯৫২ সালের ৩১ মার্চ জন্মগ্রহণ করেন। হাফিজুর রহমান বিএ পাস করার পর এলএলবি ডিগ্রী অর্জন করেন।

কর্মজীবন 
পেশাগত জীবনে হাফিজুর রহমান একজন আইনজীবী। তিনি 'বাঁধন ডেইরি এন্ড এগ্রো' এর মালিক। নড়াইলের লক্ষীপাশা গ্রামে ২০০৪ সালে বিভিন্ন প্রজাতির ৪টি গরু দিয়ে নিজ বাড়িতে গরুর খামারের যাত্রা শুরু করেন তিনি। আস্তে আস্তে খামারে গরুর সংখ্যা বাড়তে থাকে। ২০০৯ সালে খামারটি কচুবাড়িয়া গ্রামে স্থানান্তর করেন। প্রায় এক একর জমিতে খামারের কার্যক্রম শুরু হয়। ২০১৭ সালের ডিসেম্বর পর্যন্ত খামারে ছোট-বড় দিয়ে গরুর সংখ্যা ৫৯টি। ফ্রিজিয়ান, ইন্ডিয়ান শংকর, ন্যাড়া মুন্ডু ও মিশন প্রজাতির গরু রয়েছে এই খামারে।

রাজনৈতিক জীবন 
হাফিজুর রহমান বাংলাদেশ ওয়ার্কার্স পার্টির রাজনৈতিক আদর্শে বিশ্বাস করেন। তিনি দলটির বাংলাদেশের ওয়ার্কার্স পার্টির নড়াইল জেলা সভাপতি। দলের মনোনয়ন নিয়ে ২০১৪ সালে বাংলাদেশ জাতীয় সংসদ নির্বাচনে অংশগ্রহণ করেন এবং সাংসদ নির্বাচিত হন।

১০ম জাতীয় সংসদ নির্বাচন 
২০১৪ সালের ৫ জানুয়ারি বাংলাদেশে ১০ম জাতীয় সংসদ নির্বাচন অনুষ্ঠিত হয়। হাফিজুর রহমান নড়াইল-২ আসন থেকে নির্বাচনে প্রার্থী হন। এটি নড়াইল জেলায় অবস্থিত জাতীয় সংসদের ৯৪নং আসন। আসনটি নড়াইল জেলার লোহাগড়া উপজেলা, আর কালোড়া ইউনিয়ন, বিচালি ইউনিয়ন, ভদ্রবিলা ইউনিয়ন, সিঙ্গাশোপুর ইউনিয়ন, শেখ হাটি ইউনিয়ন ব্যতীত নড়াইল সদর উপজেলা নিয়ে গঠিত। উক্ত নির্বাচনে হাফিজুর রহমানের নিকটতম প্রতিদ্বন্দী ছিলেন স্বতন্ত্র প্রার্থী মোহাম্মদ সৌরভ হোসাইন বিশ্বাস। নির্বাচনে মোট ভোট পড়েছিলো ১০৭৪৩৭টি। এর মধ্যে ৮৫,১১৭ ভোট পেয়ে হাফিজুর রহমান সাংসদ নির্বাচিত হন, যা মোট ভোটের ৮১.০৫ ছিলো। স্বতন্ত্র প্রার্থী মোহাম্মদ সৌরভ হোসাইন বিশ্বাস পেয়েছিলেন ২২,৩২০ ভোট।

আরো দেখুন 
 মুস্তফা লুৎফুল্লাহ
 টিপু সুলতান (রাজনীতিবিদ)
 ইয়াসিন আলী (রাজনীতিবিদ)

তথ্যসূত্র 

১৯৫২-এ জন্ম
বাংলাদেশী সাম্যবাদী
বাংলাদেশী আইনজীবী
বাংলাদেশী রাজনীতিবিদ অসম্পূর্ণ
জীবিত ব্যক্তি
বাংলাদেশের ওয়ার্কার্স পার্টির রাজনীতিবিদ
দশম জাতীয় সংসদ সদস্য
২০শ শতাব্দীর বাংলাদেশী আইনজীবী
নড়াইল জেলার রাজনীতিবিদ
২১শ শতাব্দীর বাংলাদেশী আইনজীবী
শেখ পরিবার
কিশিম জেলা

কিশিম জেলা (এছাড়াও: কেশিম নামেও পরিচিত) পূর্ব আফগানিস্তানের বাদাখশন প্রদেশের ২৯ টি জেলার মধ্যে অন্যতম একটি জেলা। জেলাটি কেশিম উপত্যকার মধ্যে অবস্থান করছে এবং প্রদেশটির পশ্চিম প্রান্তে প্রাথমিকভাবে গ্রামীণ এলাকা গঠন করা হয়েছিল। এখানে প্রায় ৬৩,০০০ এর উপরে বাসিন্দাদের বসতবাড়ি রয়েছে, যার ফলে এটি প্রদেশটির দ্বিতীয় বৃহত্তম জনবহুল জেলা হিসেবে মর্যাদা লাভ করেছে।

বহিঃসংযোগ
আফগানিস্তান তথ্য ব্যবস্থাপনা পরিষেবার মানচিত্র

বাদাখশন প্রদেশের জেলা
শেখ ফজলে নূর তাপস

শেখ ফজলে নূর তাপস (জন্ম: ১৯ নভেম্বর ১৯৭১) একজন বাংলাদেশী আইনজীবী ও বাংলাদেশ আওয়ামী লীগের রাজনীতিবিদ যিনি ঢাকা দক্ষিণ সিটি কর্পোরেশনের মেয়র ছিলেন।

প্রারম্ভিক জীবন
তাপস ১৯৭১ সালের ১৯ নভেম্বর ঢাকায় জন্মগ্রহণ করেন। তার পিতার নাম শেখ ফজলুল হক মনি ও মাতার নাম আরজু মনি। তিনি ১৯৯৬ সালে যুক্তরাজ্যের ওলভারহ্যাম্পটন বিশ্ববিদ্যালয় থেকে আইনবিদ্যায় স্নাতক (এলএলবি) সম্পন্ন করেন। ১৯৯৭ সালে ‘বার অব ইংল্যান্ড অ্যান্ড ওয়েলস’-এর জেনারেল কাউন্সিলের অধীনে বার ফাইনাল কোর্স সম্পন্ন করেন। তিনি লিংকনস্‌ ইন ও বাংলাদেশ বার কাউন্সিলের একজন সদস্য।

কর্মজীবন 
তাপস ২০০১ সাল থেকে হাইকোর্ট বিভাগের একজন আইনজীবী হিসেবে কাজ করছেন। তিনি ২০১০ সালের ২৪শে আগস্ট আপিল বিভাগের একজন আইনজীবী হিসেবে নিয়োগ পান। শেখ মুজিবুর রহমান হত্যা মামলায় তিনি সরকার পক্ষের আইনজীবী হিসেবে কাজ করেন। ২০০৭ সালে তৎকালীন সেনা সমর্থিত তত্ত্বাবধায়ক সরকার আওয়ামী লীগ সভানেত্রী শেখ হাসিনার বিরুদ্ধে মামলা করার পর তাপস শেখ হাসিনার পক্ষে মামলা পরিচালনা করেন। তিনি বঙ্গবন্ধু আওয়ামী আইনজীবী পরিষদের সদস্য সচিব হিসেবে দায়িত্ব পালন করছেন। ১৯৯৮ থেকে ২০০১ সাল পর্যন্ত তিনি তার পিতার প্রতিষ্ঠিত ও বন্ধ হয়ে যাওয়া দৈনিক বাংলার বাণী পত্রিকার প্রকাশক ছিলেন। তিনি ঢাকা বিশ্ববিদ্যালয় সিনেটের সদস্য।

রাজনৈতিক জীবন
তাপস ২০০৮ সালে নবম জাতীয় সংসদ নির্বাচনে ঢাকা-১২ আসন থেকে আওয়ামী লীগের মনোনয়নে প্রথমবারের মত সংসদ সদস্য নির্বাচিত হন। এ সময় তিনি সংসদে বিদ্যুৎ, জ্বালানী ও খনিজ সম্পদ মন্ত্রণালয় সম্পর্কিত স্থায়ী কমিটি এবং আইন, বিচার ও সংসদ বিষয়ক মন্ত্রণালয় সম্পর্কিত স্থায়ী কমিটির সদস্য হিসেবে দায়িত্ব পালন করেন। পরবর্তীতে ২০১৪ সালে দশম ও ২০১৮ সালের ৩০ ডিসেম্বর একাদশ জাতীয় সংসদ নির্বাচনে ঢাকা-১০ আসন থেকে সংসদ সদস্য নির্বাচিত হন। দশম সংসদে তিনি খাদ্য মন্ত্রণালয় সম্পর্কিত স্থায়ী কমিটির সদস্য ছিলেন।

২০১৯ সালের ২৯ ডিসেম্বর ঢাকা দক্ষিণ সিটি কর্পোরেশন নির্বাচনে আওয়ামী লীগের মেয়র প্রার্থী হিসেবে তাকে মনোনয়ন দেওয়ার পর তিনি জাতীয় সংসদ থেকে পদত্যাগ করেন। তিনি ২০২০ সালের ১ ফেব্রুয়ারি সিটি কর্পোরেশন নির্বাচনে জয়লাভ করেন এবং ১৬ মে মেয়র হিসেবে শপথ গ্রহণ করেন। ১৯ আগস্ট ২০২৪ সালে তিনিসহ দেশের ১২টি সিটি কর্পোরেশনের মেয়রকে অপসারণ করে প্রশাসক নিয়োগ দেওয়া হয়।

ব্যক্তিগত ও পারিবারিক জীবন

তাপস ব্যক্তিগত জীবনে আফরিন তাপসের সাথে বিবাহ বন্ধনে আবদ্ধ হন। এই দম্পতির দুই ছেলে রয়েছে। তাপসের পিতা শেখ ফজলুল হক মনি আওয়ামী লীগের একজন রাজনীতিবিদ ছিলেন এবং এর অঙ্গসংগঠন বাংলাদেশ আওয়ামী যুবলীগ প্রতিষ্ঠা করেন। শেখ মনি বাংলাদেশের সাবেক রাষ্ট্রপতি বঙ্গবন্ধু শেখ মুজিবুর রহমানের ভাগ্নে। এছাড়া, বাংলাদেশের স্বাধীনতা যুদ্ধের গেরিলা বাহিনী মুজিব বাহিনী তার নির্দেশে ও প্রত্যক্ষ তত্ত্বাবধানে গঠিত এবং পরিচালিত হয়েছিল। ১৯৭৫ সালের ১৫ আগস্ট শেখ মুজিবুর রহমান হত্যাকাণ্ডের সময় ফজলুল হক মনি ও আরজু মনিকে হত্যা করা হয়। এই দম্পতির দুই পুত্র যুবলীগের বর্তমান সভাপতি শেখ ফজলে শামস পরশ ও শেখ ফজলে নূর তাপস। শেখ মুজিবুর রহমান তাপসের দাদা এবং বাংলাদেশের সাবেক প্রধানমন্ত্রী শেখ হাসিনা তার ফুফু। শেখ ফজলুল করিম সেলিম তাপসের ছোট কাকা।

তথ্যসূত্র

বহিঃসংযোগ

জীবিত ব্যক্তি
১৯৭১-এ জন্ম
বাংলাদেশ আওয়ামী লীগের রাজনীতিবিদ
নবম জাতীয় সংসদ সদস্য
দশম জাতীয় সংসদ সদস্য
একাদশ জাতীয় সংসদ সদস্য
শেখ পরিবার
ধানমন্ডি গভ: বয়েজ হাই স্কুলের প্রাক্তন শিক্ষার্থী
ঢাকা দক্ষিণ সিটি কর্পোরেশনের মেয়র
টিপু সুলতান (রাজনীতিবিদ)

শেখ মোঃ টিপু সুলতান (জন্মঃ ৫ জানুয়ারি, ১৯৬৭) একজন বাংলাদেশী রাজনীতিবিদ ও সংসদ সদস্য। তিনি ২০১৪ সাল থেকে জাতীয় সংসদের একজন সদস্য হিসেবে দায়িত্ব পালন করছেন। তিনি বাংলাদেশের ওয়ার্কার্স পার্টির বরিশাল জেলা শাখার সাধারণ সম্পাদক।

প্রাথমিক জীবন 
টিপু সুলতান ১৯৬৭ সালের ৫ জানুয়ারি জন্মগ্রহণ করেন।

শিক্ষা জীবন 
টিপু সুলতান বিএ ও এলএলবি ডিগ্রী অর্জন করেছেন।

কর্মজীবন 
পেশাগত জীবনে টিপু সুলতান একজন উকিল। এছাড়া তিনি একজন নির্বাচিত সাংসদ।

রাজনৈতিক জীবন 
টিপু সুলতান  তিনি বাংলাদেশের ওয়ার্কার্স পার্টির সদস্য। তিনি ওয়ার্কার্স পার্টি থেকে নির্বাচিত সাংসদ। তার নির্বাচনী এলাকা হলো বরিশাল-৩। এটি বরিশাল জেলায় অবস্থিত জাতীয় সংসদের ১২১নং আসন। আসনটি বরিশাল জেলার মুলাদী উপজেলা ও বাবুগঞ্জ উপজেলা নিয়ে গঠিত। বাংলাদেশ যুব মৈত্রীর বরিশাল জেলা শাখার সভাপতি হিসেবে টিপু সুলতান দায়িত্ব পালন করেছেন।

সংসদ নির্বাচন ২০১৪ 
২০১৪ সালের জাতীয় সংসদ নির্বাচনে বরিশাল-৩ আসনে মোট ৫৯,০০৯টি ভোট পড়ে। এর মধ্যে ৩৫,৬০২টি ভোট পেয়েছেন টিপু সুলতান, যা মোট ভোটের ৬০.৩%। তার নিকটতম প্রতিদ্বন্দী জাতীয় পার্টির গোলাম কিবরিয়া টিপু পেয়ছেন ২৩,৪০৭টি ভোট, যা মোট ভোটের ৩৯.৭%%।

পারিবারিক জীবন 
পারিবারিক জীবনে টিপু সুলতান ২ জন কন্যা সন্তানের জনক।

আরো দেখুন 
  বাংলাদেশের ওয়ার্কার্স পার্টির
 ইয়াসিন আলী

তথ্যসূত্র 

১৯৬৭-এ জন্ম
বাংলাদেশী সাম্যবাদী
বাংলাদেশী রাজনীতিবিদ অসম্পূর্ণ
জীবিত ব্যক্তি
বাংলাদেশের ওয়ার্কার্স পার্টির রাজনীতিবিদ
দশম জাতীয় সংসদ সদস্য
২০শ শতাব্দীর বাংলাদেশী রাজনীতিবিদ
কৃষ্ণকান্ত বিশ্বাস

কৃষ্ণকান্ত বিশ্বাস (মৃত্যু: ১৯৮৫) হলেন একজন ভারতীয় তরুণ, যিনি ভারতের অসম রাজ্যের রাজ্য ভাষা হিসাবে বাংলাকে অন্তর্ভূক্তির দাবীতে আন্দোলন চলাকালীন ১৯৬১ সালের ১৯ মে শিলচর রেলস্টেশন এলাকায় আধা-সামরিক বাহিনীর ছোড়া গুলিতে আহত হন।

আরও দেখুন 
 বরাক উপত্যকার বাংলা ভাষার আন্দোলন।

তথ্যসূত্র 

১৯৭৪-এ মৃত্যু
বাঙালি হিন্দু
দিব্যেন্দু দাস

বিজন চক্রবর্তী (মৃত্যু: ২১ জুলাই ১৯৮৬) হলেন একজন ভারতীয় তরুণ, যিনি ভারতের অসম রাজ্যে বাংলা ভাষা আন্দোলন পরবর্তী সময়ে ভাষা সংক্রান্ত বিতর্কে জড়িয়ে ১৯৮৬ সালের ২১ জুলাই আধা-সামরিক বাহিনীর ছোড়া গুলিতে শহীদ হন।

আরও দেখুন 
 বরাক উপত্যকার বাংলা ভাষার আন্দোলন।

তথ্যসূত্র

বহিঃসংযোগ 

১৯৬১-এ মৃত্যু
বাংলা ভাষা আন্দোলনে শহীদ
বাঙালি হিন্দু
তেলেভাজা

তেলেভাজা এক রকমের মুখরোচক খাবার। তেলেভাজা বিভিন্ন পদের বা রকমের হয়। তেলেভাজা বাংলা ও বাঙালির খাদ্য দ্রব্যের একটি অবিচ্ছিন্ন অংশ। তবে প্রতিটি ক্ষেত্রেই তেলে ভাজার পড়েই খাদ্য দ্রব্যটি তৈরি হয়। এই জন্য এই রকম নামকরণ। তেলেভাজার প্রতিটি পদের একটি করে নাম রয়েছে। তেলেভাজা বলতে প্রধানত বেগুন, কুমড়ো, পেঁয়াজ, মরিচ ও আলুর সঙ্গে বেসনের পাতলা আবরণ দিয়ে তেলের মধ্যে ভাজার পর তৈরি হয় তেলে ভাজা।
বেগুল দিয়ে তৈরি হওয়া তেলেভাজাকে বেগুনি বলা হয়, যা খিচুড়ির সাথে অথবা সান্ধ্য খাবার হিসেবে মুড়ির সাথে খাওয়ার প্রচলন রয়েছে।

তথ্যসূত্র 

বাংলাদেশী রন্ধনশৈলী
পশ্চিমবঙ্গের খাদ্য
ভারতীয় রন্ধনশৈলী
জগন্ময় দেব

জগন্ময় দেব (মৃত্যু: ২১ জুলাই ১৯৮৬) হলেন একজন ভারতীয় তরুণ, যিনি ভারতের অসম রাজ্যে বাংলা ভাষা আন্দোলন পরবর্তী সময়ে ভাষা সংক্রান্ত বিতর্কে জড়িয়ে ১৯৮৬ সালের ২১ জুলাই আধা-সামরিক বাহিনীর ছোড়া গুলিতে শহীদ হন।

আরও দেখুন 
 বরাক উপত্যকার বাংলা ভাষার আন্দোলন।

তথ্যসূত্র

বহিঃসংযোগ 

১৯৮৬-এ মৃত্যু
বাংলা ভাষা আন্দোলনে শহীদ
বাঙালি হিন্দু
বিজন চক্রবর্তী

বিজন চক্রবর্তী (মৃত্যু: ১৭ আগস্ট ১৯৭২) হলেন একজন ভারতীয় তরুণ, যিনি ভারতের অসম রাজ্যে বাংলা ভাষা আন্দোলন পরবর্তী সময়ে ভাষা সংক্রান্ত বিতর্কে জড়িয়ে ১৯৭২ সালের ১৭ আগস্ট আধা-সামরিক বাহিনীর ছোড়া গুলিতে শহীদ হন।

আরও দেখুন 
 বরাক উপত্যকার বাংলা ভাষার আন্দোলন।

তথ্যসূত্র

বহিঃসংযোগ 

১৯৭২-এ মৃত্যু
বাংলা ভাষা আন্দোলনে শহীদ
বাঙালি হিন্দু
প্রত্যক্ষ পরীক্ষণ

প্রত্যক্ষ পরীক্ষণ (ইংরেজি direct examination) অথবা examination-in-chief হচ্ছে সাক্ষীর কাছ থেকে প্রমাণ নিয়ে আদালতে দাখিলের একটা পর্যায়। ডাইরেক্ট এক্সামিনেশন হচ্ছে যে পক্ষ সাক্ষীকে আদালতের বিচারে সাহায্যের জন্য ডাকে; তাদের দ্বারা সাক্ষীর কাছে প্রশ্নোত্তর। পার্টি (উকিল) যে দাবী আদালতের কাছে পেশ করেছে; সে দাবী যে সঠিক তা সমর্থনের জন্য যে প্রমাণ উপস্থাপন করা হয়; এ প্রক্রিয়াটাই সচরাচর ডাইরেক্ট এক্সামিনেশন হিসেবে পরিচিত।
 
ডাইরেক্ট এক্সামিনেশনে সাধারণত ইঙ্গিতপূর্ণ প্রশ্ন করা নিষিদ্ধ। এঈ নিষেধাজ্ঞার ফলে উকিল তার মনমত উত্তর সাক্ষী থেকে বের করে নিতে অসমর্থ হয়। তবে এই নিয়মে একটা ব্যতিক্রমও দেখা যায়; যেমন: যে পক্ষ সাক্ষীকে ডেকেছে; যদি দেখা যায় সাক্ষীর বক্তব্য উল্টো সে পক্ষেরই বিপক্ষে যায়; তখন উকিল আদালতের কাছে অনুরোধ করতে পারে; যাতে আদালত সে সাক্ষীকে বৈরী সাক্ষী বলে ঘোষণা দিতে পারে। যদি আদালত সে কাজ করে; তাহলে সেই উকিল সাক্ষীকে প্রত্যক্ষ পরীক্ষনের সময় ইঙ্গিতপূর্ণ প্রশ্ন করতে পারেন।
 
ট্রায়াল এডভোকেসিতে প্রত্যক্ষ পরীক্ষনের কৌশল পড়ানো হয়। প্রত্যেকটি প্রত্যক্ষ পরীক্ষণ সমগ্র কেসের কৌশলের সাথে অঙ্গাঙ্গীভাবে জড়িত।

আরও দেখুন
 Cross-examination
 পুনঃচালিত পরীক্ষণ

তথ্যসূত্র

Civil procedure
Evidence law
Legal terminology
আইনি পরিভাষা
অর্থনীতিতে স্বাধীনতা পুরস্কার বিজয়ীদের তালিকা

অর্থনীতিতে স্বাধীনতা পুরস্কার বাংলাদেশে অর্থনীতি পাঠ ও গবেষণায় অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। এদেশের অর্থনীতি পাঠ, গবেষণা এবং প্রায়োগিক ক্ষেত্রে অনন্য অবদানের স্বীকৃতি প্রদানের উদ্দেশ্যে ২০১৩ সাল থেকে এই ক্ষেত্রে স্বাধীনতা পুরস্কার প্রদান করা হচ্ছে এবং ২০১৩ সালে প্রথমবারের মতো স্বদেশ রঞ্জন বোসকে “অর্থনীতিতে স্বাধীনতা পুরস্কার” প্রদান করা হয়।

বিজয়ীদের তালিকা

আরও দেখুন 
 স্বাধীনতা পুরস্কার;
 অর্থনীতিতে স্বাধীনতা পুরস্কার।

তথ্যসূত্র

বহিঃসংযোগ 
 ১৯৭৭ সাল থেকে ২০১৭ সাল পর্যন্ত স্বাধীনতা পুরস্কারপ্রাপ্ত ব্যক্তি/প্রতিষ্ঠানের সম্পূর্ণ তালিকা।

স্বাধীনতা পুরস্কার
১৯৭৭-এ প্রবর্তিত পুরস্কার
১৯৭৭-এ বাংলাদেশে প্রতিষ্ঠিত
অর্থনীতিতে স্বাধীনতা পুরস্কার

অর্থনীতিতে স্বাধীনতা পুরস্কার হলো স্বাধীনতা পুরস্কার প্রদানের একটি অন্যতম প্রধান ক্ষেত্র। এটি বাংলাদেশে অর্থনীতি পাঠ, গবেষণা ও প্রায়গিক ক্ষেত্রে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। ১৯৭১ সালের বাংলাদেশের স্বাধীনতা যুদ্ধের বীর শহীদদের স্মরণে ১৯৭৭ সাল থেকে সমাজসেবা, সাহিত্য, শিল্পকলা, বিজ্ঞান ও প্রযুক্তি, পল্লী উন্নয়ন, চিকিৎসাবিদ্যা, জনসংখ্যা নিয়ন্ত্রণ ও ক্রীড়া - এই আটটি ক্ষেত্রে “স্বাধীনতা পুরস্কার” প্রদান প্রচলন করা হলেও পরবর্তিতে স্বাধীনতা ও মুক্তিযুদ্ধ, শিক্ষা, জনপ্রশাসন এবং গবেষণা - এই আরও চারটি ক্ষেত্রকেও “স্বাধীনতা পুরস্কার” প্রদানের অধিক্ষেত্র হিসাবে সংযুক্ত করা হয়। এই পুরস্কার প্রদানের ব্যাপারটি দেখাশোনা করে বাংলাদেশ সরকারের মন্ত্রিপরিষদ বিভাগ। মন্ত্রিপরিষদ বিভাগের নির্ধারিত পদক কমিটির পরামর্শে মনোনীত ব্যক্তিবর্গ ও প্রতিষ্ঠানকে মন্ত্রিসভার বৈঠকে চূড়ান্তভাবে মনোনীত করার পর এই পদক দেয়া হয়। প্রতিবছর মার্চ মাসের শেষ সপ্তাহে ঢাকায় একটি আড়ম্বরপূর্ণ অনুষ্ঠানের মাধ্যমে আনুষ্ঠানিকভাবে এই পদক প্রদান প্রদান করা হয়। বর্তমানে প্রত্যেক পুরস্কার প্রাপককে পুরস্কার হিসাবে ১৮ ক্যারেট মানের পঞ্চাশ গ্রাম ওজনের স্বর্ণে নির্মিত একটি পদক, পদকটির একটি রেপ্লিকা, ৩ লক্ষ টাকার একটি চেক এবং পুরস্কার প্রাপ্তির স্বীকৃতিসূচক একটি সনদপত্র প্রদান করা হয়। ২০১৩ সালে প্রথমবারের মতো স্বদেশ রঞ্জন বোসকে “অর্থনীতিতে স্বাধীনতা পুরস্কার” প্রদান করা হয়।

আরও দেখুন 
 স্বাধীনতা পুরস্কার;
 অর্থনীতিতে স্বাধীনতা পুরস্কার বিজয়ীদের তালিকা।

তথ্যসূত্র

বহিঃসংযোগ 
 স্বাধীনতা পুরস্কারপ্রাপ্ত ব্যক্তি/প্রতিষ্ঠানের তালিকা।

স্বাধীনতা পুরস্কার
১৯৭৭-এ প্রবর্তিত পুরস্কার
১৯৭৭-এ বাংলাদেশে প্রতিষ্ঠিত
রতনপুর ইউনিয়ন, নবীনগর

রতনপুর বাংলাদেশের ব্রাহ্মণবাড়িয়া জেলার অন্তর্গত নবীনগর উপজেলার একটি ইউনিয়ন।

আয়তন 
রতনপুর ইউনিয়নের আয়তন ৬,২৯২ একর (২৫.৪৬ বর্গ কিলোমিটার)।

জনসংখ্যার উপাত্ত 
২০১১ সালের আদমশুমারি অনুযায়ী রতনপুর ইউনিয়নের মোট জনসংখ্যা ২৬,৭০৩ জন। এর মধ্যে পুরুষ ১১,১৫৯ জন এবং মহিলা ১৪,৫৪৪ জন। মোট পরিবার ৫,৩৭৪টি। জনসংখ্যার ঘনত্ব প্রতি বর্গ কিলোমিটারে প্রায় ১,০৪৯ জন।

ইতিহাস

অবস্থান ও সীমানা 
নবীনগর উপজেলার দক্ষিণ-পশ্চিমাংশে রতনপুর ইউনিয়নের অবস্থান। এ ইউনিয়নের পূর্বে সাতমোড়া ইউনিয়ন, উত্তরে রসুল্লাবাদ ইউনিয়ন ও শ্যামগ্রাম ইউনিয়ন, পশ্চিমে বাঞ্ছারামপুর উপজেলার দড়িকান্দি ইউনিয়ন ও ফরদাবাদ ইউনিয়ন এবং দক্ষিণে কুমিল্লা জেলার মুরাদনগর উপজেলার শ্রীকাইল ইউনিয়ন অবস্থিত।

প্রশাসনিক কাঠামো 
রতনপুর ইউনিয়ন নবীনগর উপজেলার আওতাধীন ২১নং ইউনিয়ন পরিষদ। এ ইউনিয়নের প্রশাসনিক কার্যক্রম নবীনগর থানার আওতাধীন। এটি জাতীয় সংসদের ২৪৭নং নির্বাচনী এলাকা ব্রাহ্মণবাড়িয়া-৫ এর অংশ। এটি ১৩টি মৌজায় বিভক্ত। এই ইউনিয়ন গ্রাম ১৪ টি গ্রাম সমূহঃ ১. শাহপুর ২. রতনপুর  ৩. চতরংখলা ৪.বলদিবাড়ি  ৫. বাউচাইল ৬.দামলা ৭. গোলপুকুরিয়া ৮. বাজে বিশারা ৯.দুবাচাইল ১০. ভিটি বিষাড়া ১১. মাঝিয়ারা ১২. প্যারাকান্দি ১৩. খাগাতুয়া  ১৪. যসাতুয়া

শিক্ষা প্রতিষ্ঠান ও স্বাস্থ্য প্রতিষ্ঠান 
২০১১ সালের আদমশুমারি অনুযায়ী রতনপুর ইউনিয়নের সাক্ষরতার হার ৪৪.৪%। এ ইউনিয়নে ৩টি মাধ্যমিক বিদ্যালয়, ১টি কারিগরী শিক্ষা প্রতিষ্ঠান ও ১৫টি প্রাথমিক বিদ্যালয় রয়েছে। ১টি ইউনিয়ন উপ স্বাস্থ্য কেন্দ্র এবং  ৪ টি কমিউনিটি ক্লিনিক।

শিক্ষা প্রতিষ্ঠান 
১. শাহ্পুর জয়দুনেছা উচ্চ বিদ্যালয় ; শাহ্পুর।

২. রতনপুর আব্দুল্লাহ উচ্চ বিদ্যালয় ; রতনপুর।   

৩. দামলা সরকারি প্রাথমিক বিদ্যালয়, দামলা

স্বাস্থ্য প্রতিষ্ঠানঃ  

> রতনপুর  ইউনিয়ন উপ স্বাস্থ্য কেন্দ্র ; রতনপুর।   

১. শাহপুর কমিউনিটি ক্লিনিক; শাহপুর।   

২. যসাতুয়া কমিউনিটি ক্লিনিক ; যসাতুয়া।   

৩. দুবাচাইল কমিউনিটি ক্লিনিক ; দুবাচাইল।   

৪. ভিটি বিষাড়া কমিউনিটি ক্লিনিক ; ভিটি বিষাড়া।   

৫. বাউচাইল কমিউনিটি ক্লিনিক ; বাউচাইল (নতুন নির্মাণাধীন)

যোগাযোগ ব্যবস্থা

খাল ও নদী 
স্থানীয় যমুনা (নবাব ফারুকি কর্তৃক খননকৃত খালকে স্থানীয়রা যমুনা নদী বলে) তিতাস খাল, এছাড়াও সেচ ও সড়ক পথ তৈরির জন্য অনেক খাল রয়েছে। হ্রদের সাথে সংযুক্ত হয়েছে ইউনিয়নের একাধিক গ্রামের খাল। এ হ্রদটি ব্রাহ্মণবাড়িয়া জেলা ও কুমিল্লা জেলাকে বিভক্ত করেছে।

হাট-বাজার 
রতনপুর ইউনিয়নে সাতটি হাট-বাজার রয়েছে। যথা: মাঝিয়ারা বাজার, খাগাতুয়া বাজার, যসাতুয়া বাজার, রতনপুর বাজার, শাহপুর বাজার,ভিটি বিষাড়া বাংলা বাজার ও ভিটি বিষাড়া নতুন বাজার। এছাড়াও সাপ্তাহিক হাট রয়েছে।

দর্শনীয় স্থান

উল্লেখযোগ্য ব্যক্তি 
 আলী যাকের - নাট্যকার।
 ইরেশ যাকের - অভিনেতা।
 কাজী আনোয়ার হোসেন - রাজনীতিবিদ।
 গোলাম মোস্তফা মারুফ - রাজনীতিবিদ;

জনপ্রতিনিধি 
 বর্তমান চেয়ারম্যান:গোলাম মোস্তফা ভিপি মারুফ

আরও দেখুন 
 নবীনগর উপজেলা
 নবীনগর থানা
 ব্রাহ্মণবাড়িয়া জেলা

তথ্যসূত্র

বহিঃসংযোগ 

নবীনগর উপজেলার ইউনিয়ন
গাজী ম.ম. আমজাদ হোসেন মিলন

গাজী ম.ম. আমজাদ হোসেন মিলন (১১ নভেম্বর ১৯৪৯–১৮ এপ্রিল ২০২১) বাংলাদেশের সিরাজগঞ্জ জেলার রাজনীতিবিদ ও মুক্তিযোদ্ধা যিনি  সিরাজগঞ্জ-৩ আসনের সংসদ সদস্য ছিলেন।

জন্ম ও প্রাথমিক জীবন 
আমজাদ হোসেন মিলন ১১ নভেম্বর ১৯৪৯ সালে সিরাজগঞ্জের তাড়াশের মাগুরাবিনোদ ইউনিয়নের মাগুরা গ্রামে জন্মগ্রহণ করেন। তার পিতা মৃত ম ম আব্দুর রহমান বিনোদী ও মাতা মৃত অছিরন নেছা। তিনি বিবাহিত ও তাদের দুই ছেলে, দুই মেয়ে।

তিনি তাড়াশ ইসলামিয়া পাইলট উচ্চ বিদ্যালয়ে লেখাপড়া শেষ করে নাটোরের গুরুদাসপুর কলেজে থেকে এইচএসসি পাস করেন।

রাজনৈতিক জীবন 
আমজাদ হোসেন মিলন ১৯৫২ সালের ভাষা আন্দোলন ১৯৬২ সালের শিক্ষা আন্দোলন ১৯৬৬ সালের ছয় দফা এবং ১৯৭১ এর মুক্তিযুদ্ধে গুরুত্বপূর্ণ ভূমিকা পালন করেন। ১৯৬৯ সালে তিনি তাড়াশ থানা ছাত্রলীগের সাধারণ সম্পাদক ছিলেন।

তিনি ওয়ামী লীগের জাতীয় নির্বাহী পরিষদের সদস্য, সিরাজগঞ্জ জেলা আওয়ামী লীগের কৃষি বিষয়ক সম্পাদক, ত্রাণ ও সমাজকল্যাণ সম্পাদক এবং তাড়াশ উপজেলা আওয়ামী লীগের সাধারণ সম্পাদক ও সভাপতি হিসেবে দায়িত্ব পালন করেন।

তিনি দুই মেয়াদে মাগুরা বিনোদ ইউনিয়নের চেয়ারম্যান ছিলেন। আওয়ামী লীগের প্রার্থী হিসেবে তিনি ১৯৯০ সালে এবং ২০০৯ সালে তাড়াশ উপজেলা পরিষদের চেয়ারম্যান নির্বাচিত হন।

৬ অক্টোবর ২০১৪ সালে সিরাজগঞ্জ-৩ আসনের তৎকালীন সংসদ সদস্য ইসহাক হোসেন তালুকদারের মৃত্যুর পর উপনির্বাচনে তিনি বাংলাদেশ আওয়ামী লীগের প্রার্থী হিসেবে সংসদ সদস্য নির্বাচিত হন।

তিন মেয়াদে তাড়াশ উপজেলা মুক্তিযোদ্ধা সংসদের কমান্ডার হিসেবে দায়িত্ব পালন করেন তিনি।

মৃত্যু 
আমজাদ হোসেন মিলন ১৮ এপ্রিল ২০২১ সালে সিরাজগঞ্জের এনায়েতপুর খাজা ইউনুচ আলী মেডিকেল কলেজ হাসপাতালে চিকিৎসাধীন অবস্থায় মৃত্যুবরণ করেন।

তথ্যসূত্র 

১৯৪৯-এ জন্ম
২০২১-এ মৃত্যু
বাংলাদেশ আওয়ামী লীগের রাজনীতিবিদ
দশম জাতীয় সংসদ সদস্য
সিরাজগঞ্জ জেলার রাজনীতিবিদ
বাংলাদেশের স্বাধীনতা যুদ্ধে জড়িত ব্যক্তি
সিরাজগঞ্জ জেলার ব্যক্তি
উপজেলা পরিষদের চেয়ারম্যান
পুনঃচালিত পরীক্ষন

যখন একজন সাক্ষী যুক্তরাষ্ট্রের বৈচারিক প্রক্রিয়াতে বিবৃতি দিতে দাড়ায়; তখন এই প্রক্রিয়াটিকে বলে সরাসরি বিবৃতিদান, তারপর বিপরীত পক্ষের উকিল যখন সাক্ষীকে জেরা করা শুরু করেন; সে প্রক্রিয়াটিকে পুনঃচালিত পরীক্ষন (ইংরেজি:  redirect examination) বলে। তবে একাজটি করার পুর্বে বিচারকের কাছে বিপরীত পক্ষের উকিলকে প্রার্থনা করতে হয়।

অস্ট্রেলিয়া, কানাডা এবং দক্ষিণ আফ্রিকায় এই প্রক্রিয়াটি রি-এক্সামিনেশন (re-examination) নামে পরিচিত।

আরো দেখুন
Cross-examination
প্রত্যক্ষ পরীক্ষণ

Evidence law
Legal terminology

আইনি পরিভাষা
বৈরী সাক্ষী

বৈরী সাক্ষী (ইংরেজি hostile witness) কে প্রতিকূল সাক্ষী (adverse witness) বা একজন অসুবিধাজনক সাক্ষী (unfavorable witness) ও বলা হয়। বৈরী সাক্ষী হল এমন এক সাক্ষী, যাকে উকিল বা কোনো পক্ষ তার নিজের সমর্থনে ডাকলেও; বিচারে প্রত্যক্ষ পরীক্ষণ এর সময় সে শত্রুভাবাপন্ন বিবৃতি দেয়।

প্রক্রিয়া
ডিরেক্ট এক্সামিনেশন চলার সময় যদি এটর্নী দেখতে পান; তার ডাকা সাক্ষী; তারই মক্কেলের বিরুদ্ধে সাক্ষী দিছে; তাহলে এটর্নি আদালতের বিচারকের কাছে অনুরোধ করতে পারবে; যাতে সে সাক্ষীকে বৈরী সাক্ষী হিসেবে ঘোষিত করা হয়। যদি আদালত এ প্রার্থনা মঞ্জুর করে, তাহলে এটর্নি সেই সাক্ষীকে চাহিদাভিমুখী প্রশ্ন কর‍তে পারবে। চাহিদাভিমুখী প্রশ্নতে উত্তর প্রস্তাবনা করা হতে পারে, (যেমনঃ"তুমি আমার, মক্কেলকে এই চুক্তি সই করতে দেখেছ, ঠিক?") অথবা সাক্ষীর বিবৃতিকে চ্যালেঞ্জ করে (সন্দেহ উথ্থাপন) করতে পারে। নিয়ম অনুসারে চাহিদাভিমুখী প্রশ্ন শুধুমাত্র ক্রস এক্সামিনেশনে প্রযোজ্য কিন্তু বৈরী সাক্ষী এই নিয়মের একটি ব্যতিক্রম।

ক্রস-এক্সামিনেশন বিরোধী পার্টির এটর্নী দ্বারা অনুষ্ঠিত হয়। সাক্ষী যদি বৈরী হয়; তাহলে যে পক্ষ সাক্ষীকে ডেকেছে; সে পক্ষ সাক্ষীকে চাহিদাভিমুখী প্রশ্ন আদালতের অনুমতি ব্যতীত করতে পারে না। এটর্নিদ্বয় বৈরী সাক্ষীকে গেসটাল্ট মনস্তত্ব ব্যবহার করে প্রভাবিত করে; পরিস্থিতি কেমন ছিল, তা সাক্ষীর থেকে জেনে নেয়  বড় মামলাগুলোর ক্ষেত্রে আইনজীবী বৈরী সাক্ষীর উত্তর কেমন হতে পারে; তা বিচার শুরুর পুর্বেই আন্দাজ করে নেন এবং সে অনুযায়ী কৌশল সাজান। বিচার চলাকালে যদি প্রয়োজন হয়; তাহলে তিনি ব্যবহার করেন।

অস্ট্রেলিয়া
নিউ সাউথ ওয়ালস রাজ্যে এই অসুবিধাজনক সাক্ষী ('unfavourable witness') শব্দটিকে ইভিডেন্স এক্টের ৩৮ অনুচ্ছেদ অনুযায়ী সংজ্ঞায়িত করা হয়েছে। এই অনুচ্ছেদ বাদীপক্ষকে তার নিজের সাক্ষীকেই ক্রস-এক্সামাইন করার অনুমতি দিয়েছে। উদাহরণস্বরুপ, যদি বাদীপক্ষ আদালত এর সম্মুখে মামলার সাথে সংগতিপুর্ণ সকল সাক্ষীকে আহ্বান করে, আর একটিও প্রমাণ যদি বাদীপক্ষের জন্য অসুবিধাজনক পরিস্থিতির উদ্রেক করে, বা বাদীপক্ষের মামলাকে অসমর্থন করে, বা সাক্ষীর বিবৃতি অসামঞ্জস্য হয়; তবে ১৯২ নং অনুচ্ছেদ অনুসারে বাদীপক্ষ আদালত ত্যাগ করার ইচ্ছা রাখতে পারে এবং সাক্ষীর দেওয়া বিবৃতি বা প্রমাণ কতটা সঠিক, তা সাক্ষীকে জেরা করে জেনে নিতে পারে।

তথ্যসূত্র

বহিঃসংযোগ

প্রমাণ গত আইন
 Federal Rules of Evidence  - Rule 611: Mode and Order of Interrogation and Presentation

অন্য পাঠ
 Hostile Witness, 1966 Broadway play
 Hostile Witness, 1968 film

Evidence law
Eyewitness
কোহিস্তান জেলা

কোহিস্তান জেলা (, Šahrestâne Kuhistân) পূর্ব আফগানিস্তানের বাদাখশন প্রদেশের ২৯ টি জেলার মধ্যে অন্যতম একটি জেলা। ১৯৯৫ সালে এটি রাঘ জেলার অংশ হিসেবে গঠন করা হয়েছিল এবং এখানকার জনসংখ্যা প্রায় ৩৫,০০০ এর উপরে বাসিন্দাদের বসতবাড়ি রয়েছে।

বহিঃসংযোগ
আফগানিস্তান তথ্য ব্যবস্থাপনা পরিষেবার মানচিত্র

বাদাখশন প্রদেশের জেলা
কুফ আব জেলা

কুফ আব () পূর্ব আফগানিস্তানের বাদাখশন প্রদেশের ২৮ টি জেলার মধ্যে অন্যতম একটি জেলা। ২০০৫ সালে এটি খওয়াহান জেলা এর অংশ হিসেবে গঠিত হয়েছিল এবং জনসংখ্যার প্রায় ২১,৪০০ জন বাসিন্দাদের বসতবাড়ি রয়েছে এখানে। এই জেলাটি খওয়াহান জেলা, শেকাই, নুসাই, মায়াম, রাঘিসিয়া জেলাকে ঘিরে গঠিত হয়েছে।

বহিঃসংযোগ
 আফগানিস্তান তথ্য ব্যবস্থাপনা পরিষেবার মানচিত্র

বাদাখশন প্রদেশের জেলা